钦定古今图书集成/理学汇编/字学典/第098卷 > 谢脁
## 钦定古今图书集成/理学汇编/字学典/第098卷 > 谢脁

按《南齐书》本传：“谢脁，字元晖，陈郡阳夏人也。隆昌初，
高宗辅政，以为记室，掌霸府文笔。建武四年，迁尚书
吏部郎。善草隶，长五言诗。沈约常云：‘二百年来无此
诗也’。”

按《南史》本传：“脁好奖人才。会稽孔𫖮粗有才笔，未为
时所知。孔珪常令草《让表》以示朓，脁嗟吟良久，手自
折简写之。”

按《梦溪笔谈》：“庆历中，金陵有农人以方石镇肉，视之
若有鑴刻，取石洗濯，乃海陵墓谢脁撰并书，字画如
锺繇。”